Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael võttis vastu määruse,
et kõik välismaalt Iisraeli saabujad peavad 14 päevaks karantiini jääma.
Iisraeli saabuvad välismaalased peavad tõestama,
et neil on koht, kus karantiinis olla. Vastasel juhul neid riiki ei lasta.
Vaatamata üha rohkematele liikumis- ja kogunemisvabaduse piirangutele
toimuvad Iisraelis puurimipüha peod,
mis tähistab juudi rahva pääsemist iidses Pärsias,
nagu räägib Piiblis Estri raamat.
Iisraeli peaminister Netanyahu teatas eile õhtul uuest määrusest,
mille järgi kõik välismaalt Iisraeli saabujad
peavad 14 päevaks karantiini jääma.
Pärast keerukaid arutelusid otsustasime,
et kõik välismaalt Iisraeli saabujad lähevad 14 päevaks karantiini.
See on raske otsus, kuid vajalik rahva tervise hoidmiseks,
mis on kõigest muust tähtsam.
See otsus kehtib kaks nädalat.
Samal ajal teeme otsuseid Iisraeli majanduse kindlustamiseks.
Karantiin on kohustuslik ja hõlmab nii iisraellasi kui välismaalasi.
Iisraeli Rahvastiku- ja Immigratsiooniameti avaldus toonitas,
et kõik välismaalased,
kes saabuvad Iisraeli rahvusvahelistesse piiripunktidesse,
peavad tõestama, et neil on koht, kus karantiinis olla.
Vastasel juhul neid riiki ei lasta. Drastilise meetme valguses
teatasid kaks Iisraeli väiksemat lennufirmat IsrAir ja Arkia otsusest
tühistada kõik rahvusvahelised lennud
IsrAir rõhutas siiski, et pakub tagasilende Iisraeli
kõigile välismaal viibivatele reisijatele kuni nädala lõpuni.
Seejärel tühistatakse märtsi lõpuni kõik rahvusvahelised lennud.
Arkia aga teatas, et jätkab tegevust vaid sisemaistel liinidel.
Koju naasvad iisraellased avaldasid olukorra suhtes pahameelt,
kuid meedet siiski lõplikult hukka ei mõistnud.
Tulen Washington DCst.
Olin seal nädala eest AIPACi poliitikakonverentsil policy.
USAs olen olnud kaks nädalat. Mõni tund enne lahkumist kuulsin,
et pean kaks nädalat kodus istuma, mis pole parim stsenaarium,
kuid ka see läheb mööda. 'Na’avor Et Ze, heebrea keeles.
Tulime Banscost Bulgaarias ja maandusime Iisraelis.
Kuulsime uudistest, et peame kaks nädalat kodus olema.
Keegi ei öelnud meile lennujaamas.
Nii kahju, sest me ei saa minna tööle ega kooli. Aga elu on selline.
Iisrael pole ainus riik regioonis,
kes on otsustanud end ülejäänud maailmast isoleerida.
Itaalia, kus levib suurim viirusepuhang Vahemere ja Euroopa riikide seas,
teatas otsusest määratleda kogu riik täielikult isoleeritud tsooniks.
Jeruusalemmas pidas peaminister Netanyahu videokonverentsi
mitmete Euroopa riigijuhtidega.
Iisraeli algatusel püütakse ühiste, globaalsete jõupingutustega
koroonaviiruse levikut piirata ja selle tagajärgedega tegeleda.
Netanyahu toonitas kolme eesmärki,
mida mitmepoolne töögrupp saavutada püüab.
Oodatav mõju globaalmajandusele seoses piirangutega lennureisidele
tekitab vajaduse nn puhaste lennujaamade järele,
kus jätkub igapäevaselt vajalike tarbekaupade transportimine.
Võime väga kiiresti jõuda lennuliikluse peatamiseni.
See toimub samal ajal, kui räägime.
Võimaldame lennureise neile, kes võivad tulla ja testitud saada.
Tean, et teised riigid teevad sama. Nii et see toimub.
Varustusahelate töö tagamiseks
soovitan sisse seada turvakeskused ja lendamiseks ohutud lennukid.
Võime määrata lennujaamad meil ja Euroopas ja öelda,
et see on puhas lennujaam,
ning teha pidevalt kõik, et seda puhtana hoida.
Küürime ja desinfitseerime seda pidevalt, ööpäevaringselt
ja testime pidevalt seal töötavaid inimesi.
Lisaks rahvamajanduste aktiivsele kaitsmisele võimalike kriiside eest
kordas Netanyahu vajadust rahvast massiliselt testida,
et piirata teiste võimalikku kokkupuudet nakkusega.
Kolmandaks toonitas Iisraeli juht infovahetust,
et aidata riikidel parandada meetmeid, mis nakkuse lõpuks peatavad.
Kolmas on infovahetus parimate lahenduste suhtes.
Kõigil on omad kogemused.
Näeme, mis töötab, mis mitte, ja võime infot vahetada
Nakkusega võitleva rahvusvahelise töörühma mobiliseerimise kõrval
koordineerib Jeruusalemm aktiivselt ka Palestiina omavalitsusega
kus on samuti väike viirusepuhang.
Pärast seda, kui armee sulges turismist sõltuva Petlemma linna,
kui seal kinnitati mitu koroonaviiruse juhtumit,
teatas palestiinlaste juhtkond Ramallah's,
et turistid lahkuvad mõne tunni jooksul palestiinlaste aladelt
ning kuni edasiste teadeteni välismaalasi sisse ei lasta.
Välisturistidest on jäänud 64, nagu mainitud,
kes kõik lahkuvad Petlemmast lähitundidel.
Nii ei jää palestiinlaste aladele ühtki turisti.
Peaministri juhiste kohaselt
palestiina aladel turiste vastu ei võeta
Lisaks teatas PO valitsuse esindaja, et Ramallah' kaalub samuti
oma haldusalade sulgemist ülejäänud maailmale,
kui selline meede peaks teenima rahva tervist ja julgeolekut.
Nagu peaminister hommikul ütles,
kaalume võimalust sulgeda piir Jordaania ja Iisraeliga,
kui olukord peaks halvenema, Jumal hoidku selle eest,
ja laseme käiku kõik ettevaatusabinõud rahva kaitsmiseks.
Washingtonis andis president Trump pressibriifingu
koos koroonaviiruse töögrupiga, mida juhib asepresident Pence.
Viimane teatas, et USA ravimifirmad töötavad väsimatult arstimi kallal,
mis pakuks leevendust viirusesse nakatunuile.
Lisaks on tehtud edusamme rahva massilise testimise vallas.
Kaks USA ravimifirmat on arendanud välja vahendi
nakkuse testimiseks kodus.
Eelmine nädal kohtusime presidendi korraldusel
juhtide ja tööstustega vanadekodudest lennufirmade, ravimifirmade
ja eralaboriteni. Sellel olid väga head tulemused.
Ravimifirmad juba töötavad ööpäevaringselt,
et arendada teraapiaid ja ravimeid,
mis leevendaksid viirusse nakatunute olukorda.
Presidendil oli hea meel kuulda,
et meie riigi eralaborid, Labcorpi ja Questi juhtimisel
on juba tulnud välja testiga, mis tänasest turule tuuakse.
Tagasi Iisraeli, kus täna toimuvad puurimipüha peod,
mis tähistavad juudi rahva pääsemist iidses Pärsias,
nagu räägib Piiblis Estri raamat.
Iisraeli peamiselt sekulaarne rahvas
tähistab päeva, rõivastudes erinevatesse kostüümidesse
ning pidutseb pere ja sõprade ringis vastavalt iidsele traditsioonile,
mis toetub Estri raamatu 9. peatüki 28. salmile.
Kuigi Iisraeli Terviseministeerium teatab pidevalt
uutest koroonaviiruse juhtumitest ja kutsub rahvast ettevaatusele,
keelduvad iisraellastest lapsevanemad trotslikult oma laste rõõmu piiramast.
Tunnen, et see on nende püha. Ma ei taha seda ära rikkuda.
Koroona on nagu gripp ja arvan, et nad veidi liialdavad sellega.
Mina isiklikult eriti ei karda ja minu jaoks on tähtis
anda lastele puurimi ja rõõmu suhtes hea kogemus.
See on lastele tähtis püha, nii et püüame nende jaoks rõõmsad olla.
Mina isiklikult ei muretse.
Aitäh vaatamast!
Paluge jätkuvalt rahu Jeruusalemmale ning rahu ja päästet Iisraelile!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri